KANIKAU AIOHA NO D OPUNUI.U MAKE MA UARANA

1. He u, he aloha ia oe, e Daniela Opunui.
2. Ua lohe mai makou i ka palapala a Doreka Kaholua,
3. I kou mai, a me kou make ma Urana.
4. Aloha D. Kaholua, ka wahinekanemake.
5. Iini ka naau e komo i ka lani,
6. Aole mea like ma ka honua nei.
7. Hikaka makou ke hiki ilaila,
8. Aole pela oe. he mikimiki maoli oe,
9. A ike mai ko ka lani, hauoli loa lakou.
10. He u. he aloha ia oe, e D. Opunui,
11. Kuuhoa i komo ai i ka hale noiau o ka ike,
12. Ike aku la oe i ka Paredaiso nani,
13. Kahi e haleluia la ka mea Hemolele.
14. Hele moani oe, i keala paaoIe i ka omauia:
15. He hoapili ke anuenue pio i ka nahele,
16. O Mauoni ka hiki mua, o Pueo ka ukali,
17. Kakali mai la na hoahele o ka naueue,
18. Naue kuu kino i ka nui o ke aloha ia oe.
19. Aloha o Maunaihi, ihiihi no oe a Hemolele.
20. He u, he aloha ia oe, e D. Opunui.
21. Lele oe mai ka honua, a ke ao o na lani.
22. He lani iluna, he honua ilalo:
23. Kaapuni ka honua i ka La,
24. Kanawalu kumamaha makahiki, puni ka La ia Helekela.
25. Kuuhoahele o ka uka anu o Lahainaluna,
26. Aloha na hoaluhi o kaua, e paa nei i ka wiliau,
27. Luhi iho nei ka Iliau loha i ka la;
28. Aloha ka makani anu he Kauaula,
29. luka wale no ia e hoomanunu mai ai,
30. Me he ao polohiwa la, iluna o Lihau,
31. Huai aku la ilalo o Launiupoko,
32. Me he ua koko la i ka moana.
33. Pau ko wehewehe ana i na buke helu o ka noonoo,
34. Me na mea naauao a kaua i imi ai,
35. Pau ko lohe ana i ka leo o na kumu a kaua.
36. He u he aloha ia oe, e D. Opunui,
37. Pau kou lohe ana i ka leo o ka bele e kani ana.
38. Kuuhoa kuka o na mea naauao.
39. Aloha kuuhoa hele i ka auaukai o Mala,
40. I ka luu iho no loaa ka lipoa, a me ka loli,
41. Kupanaha ka paakiki, nakeke mai a ka launa,
42. E hele niho ole aku, aole no e wali.
43. Aloha kuuhoahele o Lahainalalo,
44. Pau ko ike ana i na maka hui o keia ao.
45. Na kanaka pono kau e ike la ma ka lani,
46. Pau kou ike ana i na mea kani ole, Akoliana,
47. I ka bila hehi wawae, me na lima e huailua nei;
48. He u, he aloha ia oe, e D. Opunui.
49. Kuuhoa i hookahuli ai i ka mana o ka po,
50. Puka mai kaua noloko mai oia lua,
51. Make oe i ka make ana o ka poe pono,
52. E like kou hope me ko lakou,
53. A kaua i ike ai ma ka P. Hemolele,
54. Na buke hoomanao a ka poe naauao,
55. Loaa ka waiwai ma ka ike hohonu,
56. Hohonu ka manao e lohi nei i ke kino,
57. Ko kino wailua ka i hoi mai nei.
58. Pau ko ike ana i ka Uluwehiwehi, o Honolulu;
59. Aloha ka la welawela o makalii.
60. Loaa aku ka oluolu i na hale kuai.
61. He u, he aloha ia oe, e D. 0punui,
62. Aloha kuuhoa o na maka hui o Kaumakapili,
63. Pili kuu ea, lele ka hauli e noho nei.
64. Aloha kuuhoa o na ale hakinua o Mamala,
65. A me ka halaoa o ke kia o na moku i Honolulu,
66. Huahualani na kanaka o ka uapo,
67. Apo aku la oe i ko lani lilo,
68. Lilo ka aina ia kaua lani polua,
69. Ikaika Kerisiano, holo Apoluona, kela moo nui.
70. Pela no oe, ka mea i manao nuiia,
71. Owau ka mea ike pono i kau olelo ao ana.
72. He u, he aloha ia oe, e D. Opunui,
73. Kuuhoa o ke ala hanupanupa o Waianae,
74. Oia kou aina hanau, mai na makua mai,
75. Haalele iho oe i na makemake oʻu,
76. Koho i ke kaha pololei, a hiki i ka aina pouli.
77. Bonebe, Uarana, Talitali, paa i ka pouli mau,
78. O Kalaka, me Kekela, na kumu kokua pu,
79. Hiki aku la oe ilaila me na misionari.
80. Ua loheia mai, ua holo ka hana.
81. Ka Moi ua ae mai, me kona lahuikanaka,
82. Kuiluna ko Hawaii, e kokua me ka waiwai.
83. Ma ka aoao e pono ai ko Iesu aupuni,
84. He u, he aloha ia oe, e D. Opunui,
85. Kahuli ke aupuni, pau ka mana o na’lii,
86. He hilu oe ma ka pae aina Hawaii.
87. Pela ke anapanapa, o ko hele ana aku la,
88. Melemele kona poe, ma na alanui o Ieriko,
89. Parao me kona kaakaua, luu oia i ke kai,
90. Hoole i ka mea Hemolele,
91. Kulanalana ai ka honua;
92. Wehea no a molale ke kai o Kaukemio,
93. Pupuhi ke oka; komo oe, he hao kila,
94. E ake au e loaa oe ma ke keena gula oluna,
95. Me na waikeleawe melemele, a lilelile loa,
96. Pela ka poe pono, mai ka wa kahiko mai,
97. Na Kaula Hemolele.
98. Akamai i ka wanana, a mahope hookoia,
99. Ka moe a na’Iii,
100. Pau ko lakou noho ana; lilo i ka mea e.
101. He u, he aloha ia oe, e D. Opunui.
102. Kaahope kou mau la, ua hala e,
103. E like me ka pau ana o ka makahiki i hala e aku.
104. Pela no ke ano o na mea ola a pau.
105. E lele ana na la, me he Aeto la i ka lewa,
106. Pela na makahiki e keia ola ana.
107. Mai ka wa o Adamu, a hiki i ka hopena.
108. Aole loihi loa, kokoke hookoia,
109. Na hora o kakou, ke manuahiia nei,
110. Na kanaka hoauwaepuu, e ike ana i ka io:
111. Kokoke mai ka pilikia,
112. Ua hala e ka manawa.
113. He u, he aloha ia oe, e D. Opunui.
114. A. B. W. Kealakaa. Kuinuao Honolulu, lan. 6, 1854.