1. HE KANIKAU ALOHA NO L S UA, KE KUMUKOKUA MA KE KULANUIO LAHAINALUNA I MAKE AKU LA.
2. Aloha oe e L. S. Ua,
3. Ka pua Oliwa mohaluhalu i ke Awakea,
4. I hoopulu ia i ka waiala Lusini.
5. Ka laauae paoa i na moku,
6. Moani aku la kou ala ma na welau eha e ka honua;
7. Pauole kou nani e malama ia nei,
8. E ou mau kini a me na hoaluhi,
9. Nahoa o kahi ai kailiili nuku,
10. Pili ka hanu ka maeele i ke aloha ia oe:
11. Ke uwe loulani kou hoa pili o kau wahine
12. Ke uwe holoholo nei kau Kamaiki,
13. Na hoa luhi, lawelawe naauao.
14. Noho me ka minamina na makua ia oe,
15. W. P. Alexaneder, J. F. Sogue,
16. Ke noho nei laua me ka minainina.
17. Ka haloiloi o ka waimaka ia oe la-e.
18. Lilo aku la oe i ka moiniu,
19. I ka Welelau o ka makani,
20. Pau kou ike ana i na hakuepa o keia ao,
21. Pau kou launa ana me na pokii ou,
22. Aia hoi oe ke lauana la me na Puali o ka lani.
23. Ke ike la oe ia Nanipauole,
24. O ia ka mano lana nui,
25. Mai ka wa o Adamu a hiki i ka hopena.
26. O ko kakou mau hora i koe kokoke no pau,
27. He u, he aloha ia oe, e L. S. Ua.
28. Ka mea leokanikiekie o na mea kani a pau,
29. Ka Pu kuniahi kani nakolo i na moku,
30. Momoku Hilo i ke kai la-e,
31. Pau ke one keala e hiki ai,
32. Pale ka ike i ke kino o Kalokini,
33. O ka papanehe a ke kai i ka halahala e.
34. Hala e aku nei oe mamua,
35. E hoomakaukau i ke ala no kou mau pokii.
36. He u. he kanikau, he aloha ia oe.
37. Ka Opua hikiawakea o Lahainaluna,
38. O ke kolu hoi oe o na makua hanai ike,
39. Ua pau ka luhi ia oe la-e.
40. Palekana aku la oe,
41. Ua kau Kauluna o Welehu ka malama,
42. E malama ae ana no i na kamauleo.
43. A ke ahe makani o Puna he malanai.
44. E L S. Ua e, he aloha ia oe,
45. Kuuhoa o ka la welawela o Lahaina,
46. Me ka piina ikiiki o Puopelu,
47. Kuuhoa i ka ihona o Kul.lole.
48. Me ka malu kukui o Halona,
49. Kuuhoa o ka waihuihui o Auwaiawao.
50. Me ka olu o Maunaihi,
51. E uwe mai ana ia oe, ma kahikiku kahikimoe,
52. Moelolii i ke kai o Kristo, Iesu.
53. Ko kakou Haku i ke ao pau ole,
54. E kamau ae makou i Kahalauaola,
55. Ua ola aku la oe i ka pua aneane,
56. E kilo ana i ka ipu lai Hauola.
57. He ipu lai Hauola na ke Kaao,
58. Na ka makani halihali ala o Kalalau,
59. E lalau aku ana makou ia oe.-a e;
60. Aole e loaa la-e,
61. Ua lilo aku la oe i Manuakepa,
62. E halawai ai me ko laila poe,
63. Me na Anela o Hukihukilani,
64. E lele hoolahalaha ia’na;
65. Me olelo ma ko lakou waha,
66. E olelo ana, ihiihi ka Haku o ke ao;
67. Ike aku la hoi oe i ko laila anaina,
68. Me ko laila poe maikai,
69. Na Anela a pau loa,
70. Patimea Hawaii,
71. D. Malo, kekahi pua na Revi’
72. Linolino launaole kou wahi i hele aku la,
73. Me kou papale mahiole alii,
74. O ke anuenue kou kaei,
75. O na hoku umikumalua, oia kou lei aʻlil,
76. Noho pu aku la oe, me ka Haku Sabaaka,
77. Aia ma kou alo kona Paresaito,
78. O ka nani o Himele kau e hiipoi la;
79. Hii oe i ka ka mea lahaole,
80. Waiho kou kino i ka honua nei,
81. Waiho kilohana kau mau hana maikai,
82. Oia no o Niolopua nunulu,
83. A me Hiilawe wehewehe,
84. Wehe i ka piko la e ka hoahanau.
85. Aole hoi na la kuu pili makamaka.
86. Kuu hoa i ka lepo a ka makani,
87. Kahoolua makani, Kanaulu,
88. Na laua i kuehu a ula ke kula,
89. Ula makalehua, ke kula i ka lepo a ka makani.
90. Kani haaheo ka manu i luna o ka laau;
91. Wa iho nei makou, i ka pihe a ke auhee,
92. Auhee ai ka honua, aole mea koa mai-
93. Ala ala make, make ka honua i ka lelemua ana:
94. He hope ka Iehova, ka ke Akua.
95. He Akua Iesu, he hiwahiwa na ka makua,
96. Makua ia no kakou, he Hoola maika lani mai.
97. O ka Haku ke Akua, ka mea e maha’i,
98. Maha kakou ia wai? Maha ia Iesu, maha
99. e, maha loa,
100. J. W. Kuhelemai.
101. Lahainaluna, Feber. 17, 1834.